Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi yhteisön toimintaohjelmasta sellaisten valtioista riippumattomien järjestöjen tukemiseksi, jotka toimivat ensisijaisesti ympäristönsuojelun alalla /* SEK/2001/2005 lopull. - COD 2001/0139 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi yhteisön toimintaohjelmasta sellaisten valtioista riippumattomien järjestöjen tukemiseksi, jotka toimivat ensisijaisesti ympäristönsuojelun alalla 2001/0139 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti KOMISSION TIEDONANTO EUROOPAN PARLAMENTILLE neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi yhteisön toimintaohjelmasta sellaisten valtioista riippumattomien järjestöjen tukemiseksi, jotka toimivat ensisijaisesti ympäristönsuojelun alalla 1. MENETTELY Kesäkuussa 2001 tehty ehdotus KOM(2001)337 [1] lopullinen toimitettiin neuvostolle 22. kesäkuuta 2001 Euroopan yhteisön perustamissopimuksen 175 artiklan 1 kohdassa määrätyn yhteispäätösmenettelyn mukaisesti. Talous- ja sosiaalikomitea antoi lausunnon 18. lokakuuta 2001. Alueiden komitea antoi lausunnon xx. marraskuuta 2001. Euroopan parlamentti antoi ensimmäisen käsittelyn lausunnon 23. lokakuuta 2001. Kun Euroopan parlamentti oli antanut lausunnon, neuvosto pääsi Euroopan yhteisön perustamissopimuksen 250 artiklan 2 kohdan mukaisesti poliittiseen yhteisymmärrykseen yhteisestä kannasta 29. lokakuuta 2001. Neuvosto hyväksyi yhteisen kannan virallisesti 6. joulukuuta 2001. [1] EYVL C 270 E, 25.9.2001, s. 125. 2. PÄÄTÖKSEN TARKOITUS Ehdotetun ohjelman yleinen tavoite on tukea valtioista riippumattomia järjestöjä, jotka toimivat ensisijaisesti ympäristönsuojelun alalla Euroopan tasolla ja jotka osallistuvat tai joilla on mahdollisuudet osallistua Euroopan yhteisön ympäristöpolitiikan ja -lainsäädännön kehittämiseen ja täytäntöönpanoon ja joilla on lisäksi todettua tai potentiaalista kykyä saada kansalaiset mukaan tähän prosessiin sekä tällä tavoin lisätä demokratiaa, avoimuutta ja sitoutumista yhteisön ympäristöpolitiikkaan ja -lainsäädäntöön. Valtioista riippumattomien ympäristöjärjestöjen tukeminen on tärkeää sekä uutta eurooppalaista hallintotapaa koskevan aloitteen kannalta, koska kansalaisyhteiskunnan osallistumisella on kyseisessä aloitteessa keskeinen asema, että kuudennen ympäristöä koskevan toimintaohjelman kannalta [2], johon sisältyy laaja vuoropuhelu ympäristöpolitiikan sidosryhmien kanssa. [2] Yhteinen kanta vahvistettu 27. syyskuuta 2001. 3. KOMISSION HUOMAUTUKSET 3.1. Yleiset huomautukset Komissio hyväksyi kokonaan, osittain tai periaatteessa 15 Euroopan parlamentin ensimmäisessä käsittelyssä ehdottamasta 24 tarkistuksesta. Kaikkien 15:n ja niiden lisäksi 7:n muun tarkistuksen periaate tai sanatarkka muoto on sisällytetty yhteiseen kantaan. Komissio hyväksyi kaikki tarkistukset, jotka lisäävät avoimuutta sekä komission ja edunsaajien tilintekovelvollisuutta, lukuun ottamatta niitä tarkistuksia, joissa esiintyy päällekkäisyyksiä (tarkistukset 11, 12, 17 ja 21) tai joiden periaate tai sanatarkka muoto on sisällytetty muihin tarkistuksiin. Komissio ei hyväksynyt tarkistuksia, joissa luontoissuoritukset palautetaan tukikelpoisiksi menoiksi uudessa ohjelmassa. Komissio ehdotti rahoitussuunnitelmaa, joka perustuu ainoastaan kassavirtaan, mutta jossa on varattu entistä enemmän rahoitusta valtioista riippumattomille järjestöille niiden luontoissuoritusten "menettämisen" korvaamiseksi. Komissio katsoo, että xx. joulukuuta annetussa yhteisessä kannassa ei muuteta tätä lähestymistapaa ja ehdotuksen päämääriä. Sen vuoksi komissio voi tukea yhteistä kantaa tässä muodossa. 3.2. Yksityiskohtaiset huomautukset 3.2.1. Parlamentin tarkistukset, jotka komissio hyväksyy ja jotka on sisällytetty yhteiseen kantaan kokonaan tai osittain Tarkistuksessa 1 viitataan vuotuiseen talousarviomenettelyyn. Hyväksytään. Tarkistuksissa 29 ja 30 hyväksytään ohjelmaan myös eläintensuojelun alalla toimivat valtioista riippumattomat järjestöt, sikäli kuin niiden toiminta palvelee ympäristönsuojelun tavoitteita. Sisällytetään johdanto-osan 4 kappaleeseen. Tarkistuksen 31 ensimmäinen osa, jossa käsitellään valtioista riippumattomien järjestöjen tukikelpoisuusehdot täyttäviä rakenteita, sisällytetään 2 artiklan b alakohtaan. Tarkistuksessa 7 edellytetään osarahoitusta ulkoisista lähteistä. Tämä on periaatteessa hyväksyttävissä (se sisältyy jo epäsuorasti 6 artiklan 3 kohtaan). Sisällytetään liitteen toiseen osaan. Tarkistuksessa 8 lisätään uusi artikla, jossa varmistetaan ohjelman ensisijaisten alojen (kuudennen ympäristöä koskevan toimintaohjelman mukaiset ensisijaiset alat sekä ympäristövalistus) mainitseminen artiklaosassa. Teksti oli alunperin liitteen ensimmäisessä osassa. Sisällytetään 5 artiklan 1 kohtaan. Tarkistuksessa 9 luetellaan lisätietoja, jotka komission on pidettävä saatavilla ehdotuspyynnön yhteydessä. Sisällytetään 4 artiklan 4 kohtaan (kattaa myös tarkistuksen 11 osittain). Tarkistuksessa 13 poistetaan 6 artiklan 1 kohdasta hakijajärjestön jäsenmäärän huomioon ottamista koskeva vaatimus ja viitataan sen sijaan liitteen kolmannessa osassa oleviin tuen laskemisen tarkistettuihin periaatteisiin. Hyväksytään. Tarkistuksessa 14 esitetään, että ohjelman edunsaaja voi jakaa varoja kumppaneilleen tai jäsenjärjestöilleen. Hyväksytään. Tarkistuksessa 16 edellytetään, että komissio ilmoittaa hylkäävän päätöksen saaneille hakijoille perustelut sille, miksi kyseinen hakija ei ole täyttänyt vaatimuksia. Hyväksytään. Tarkistuksessa 18 muutetaan 8 artiklan 1 kohdan sanamuotoa ja korostetaan 8 artiklan 2 kohdassa kumppaneiden tilintekovelvollisuutta. Tarkistuksen periaate hyväksytään. Tarkistus 19 todettiin periaatteessa hyväksyttäväksi. Avoimuuden katsottiin sisältyvän riittävässä määrin tarkistukseen 20 ja hylkäämisen perusteluvelvollisuus hakijoille sisältyy jo tarkistukseen 16. Tarkistuksessa 20 velvoitetaan komissio laatimaan vuosikertomus ja avoimuuden edistämiseksi kutsumaan sidosryhmät vuosittain keskustelemaan avustuksensaajien valinnasta ja valinnan tuloksista. Tämä periaate sisällytetään 11 artiklaan. (Tarkistukseen 20 sisältyy myös tarkistusten 11, 12, 17 ja 21 periaate tai osia näistä tarkistuksista.) Tarkistuksessa 22 painotetaan valmiuksien kehittämisen ja kestävän kehityksen edistämisen merkitystä myös paikallisella ja alueellisella tasolla. Sisällytetään 1 artiklan 3 kohtaan. Tarkistuksessa 23 täsmennetään, että avustusten jakaminen toteutetaan siten, että avustuksensaajat, joilla on vähemmän asiaankuuluvaa toimintaa, saavat suhteessa enemmän tukea (avustusten jakaminen ei-lineaarisesti). Hyväksytään kokonaan. 3.2.2. Parlamentin tarkistukset, joita komissio ja neuvosto eivät hyväksy ja joita ei ole sisällytetty yhteiseen kantaan Tarkistuksissa 15 ja 24 luontoissuoritukset määritellään ohjelmassa avustukseen oikeuttaviksi menoiksi. Tätä ei voida hyväksyä. Ks. huomautukset kohdassa 3.1. 3.2.3. Lisämuutokset, joita neuvosto on tehnyt ehdotukseen Johdanto-osa Yhteisessä kannassa on vaihdettu johdanto-osan 2 ja 3 kappaleen järjestys. Johdanto-osan 2 kappaleesta on poistettu virke "Kyseinen päätös olisi sen vuoksi kumottava". Johdanto-osan 3 kappaleen muotoilua on muutettu vastaamaan paremmin kuudennen ympäristöä koskevan toimintaohjelman sanamuotoa. Johdanto-osan 4 kappaleeseen on lisätty "kestävä kehitys", jotta se vastaisi 1, 2 ja 5 artiklaa. Johdanto-osan 5 kappaleen muotoilua on muutettu hiukan sen käsityksen välttämiseksi, että valtioista riippumattomat järjestöt edustaisivat virallisesti Euroopan kansaa, koska näitä järjestöjä ei ole valittu vaaleilla. Johdanto-osan 7 kappaletta on tarkistettu lisäämällä sanat "samoin kuin huolehtia niihin liittyvien asianomaisten toimien toteuttamisesta" sekä "ja niiden verkostoihin" ja poistamalla sanat "joiden rakenteen ja toiminnan olisi ulotuttava vähintään kolmeen Euroopan valtioon". Tämä vastaa paremmin artiklojen sisältöä. Johdanto-osan kappaletta on lyhennetty vastaamaan ohjelman tavoitteita (1 artikla). 1 artikla Ehdotuksen 1 artiklan (uuteen) 3 kohtaan sisältyy lisätavoite, joka koskee sellaisten pienten alueellisten tai paikallisten järjestöjen vahvistamista, jotka työskentelevät yhteisön säännöstön soveltamisen puolesta ympäristöön ja kestävään kehitykseen liittyvissä kysymyksissä omassa toimintaympäristössään. Tämä vastaa tarkistuksen 22 sisältöä. 2 artikla Tärkeimmät muutokset ovat 2 artiklan b ja d alakohtaan lisätyt kaksi poikkeusta. - 2 artiklan b alakohta: perusvaatimus toiminnan ulottumisesta kolmeen valtioon säilytetään, mutta toiminta vain kahdessa valtiossa on riittävä, "jos toiminnan ensisijaisena tavoitteena on tukea yhteisön ympäristöpolitiikan kehittämistä ja toteuttamista 1 artiklan 2 ja 3 kohdassa esitetyllä tavalla". - 2 artiklan d kohdassa edellytetään, että hakijajärjestön perustamisesta on täytynyt kulua yli kaksi vuotta ja sillä on oltava rekisteröidyn tilintarkastajan varmentama tilinpäätös kahdelta edeltävältä vuodelta. Tämä on edelleen perusvaatimus, mutta "komissio voi poikkeuksellisissa olosuhteissa myöntää poikkeuksen näistä vaatimuksista, edellyttäen että tällä ei vaaranneta yhteisön taloudellisten etujen suojelua". Komissio hyväksyy sen, että myös vain kaksi valtiota kattavilla aloitteilla sekä alle kaksi vuotta toimineilla laadukkailla verkostoilla voidaan edistää ohjelman keskeisen tavoitteen saavuttamista. Sen vuoksi komissio hyväksyy mahdollisuudet poikkeuksiin. 4 artikla Avoimuutta lisätään ja komission aikeita selvennetään eräillä lisäyksillä: - 4 artiklan 1 kohta: virallisessa lehdessä [3] julkaistavan ehdotuspyynnön lisäksi komission olisi käytettävä myös muita keinoja kuten Internetiä tiedottaakseen ohjelmasta mahdollisille avustuksensaajille. [3] Euroopan yhteisöjen virallinen lehti. - 4 artiklan 3 kohta: neuvosto on sisällyttänyt tähän kohtaan tarkistuksen 10, mutta muuttanut sanan "maksu" monikkomuotoon "maksut" korostaakseen, että avustukset maksetaan useissa erissä. 5 artikla (Tarkistus 8 on sisällytetty 5 artiklan 1 kohtaan, jossa luetellaan nyt ohjelman ensisijaiset alat, joihin on lisätty "ympäristövalistus"). - Ehdotuksen 5 artiklan (uudessa) 2 kohdassa viitataan liitteen ensimmäisessä osassa oleviin valinta- ja myöntämismenettelyä koskeviin tietoihin, jotka aikaisemmin sisältyivät 5 artiklaan. 9 artikla - 9 artiklan 1 kohtaan on lisätty seuraava tarkennus: "Jos tuloksia ei ole saavutettu kahtena peräkkäisenä vuotena, avustusta ei voi saada ohjelman jäljellä olevina vuosina". - 9 artiklan 3 kohtaan tehty lisäys "(joihin voi hakea muutosta)" parantaa avustuksensaajien oikeusvarmuutta. - 9 artiklan 3 kohtaan tehty lisäys "ohjelman jäljellä olevina vuosina" selventää, että seuraamuksia voidaan soveltaa ainoastaan ohjelman keston ajan. LIITE ENSIMMÄINEN OSA Tarkistuksen 8 vuoksi liitteen ensimmäinen osa sisältää nyt "valinta- ja myöntämismenettelyn neljä vaihetta", joihin on lisätty viittaus 5 artiklassa mainittuihin ohjelman ensisijaisiin aloihin. Aikaisempi liitteen ensimmäinen osa, jossa mainittiin kuudennen ympäristöä koskevan toimintaohjelman ensisijaiset alueet, sisältyy nyt 5 artiklan 1 kohtaan, johon on myös lisätty "ympäristövalistus". Neuvosto ei ole tehnyt tähän osaan muita muutoksia. TOINEN OSA Neuvosto on tehnyt tähän osaan vain vähän muutoksia: - Ensimmäisessä kohdassa ilmaus "poliittinen merkittävyys" on korvattu ilmauksella "ohjelmapoliittinen merkittävyys". - Ensimmäiseen kohtaan on lisätty (viimeiseksi) uusi alakohta, jonka tarkoitus on ottaa huomioon tarkistusten 5, 6 ja 7 sisältö. - Toiseen kohtaan (toinen alakohta) on lisätty ilmaus "myös järjestelyt, joilla varmistetaan jäsenten osallistuminen politiikan kehittämiseen ja sitä koskeviin kannanottoihin". - Kolmanteen kohtaan (toinen alakohta) on lisätty sanat "suureen yleisöön". Ehdotuksen viimeinen alakohta on poistettu. NELJÄS OSA Neuvosto on muuttanut otsikon "avustukseen oikeuttamattomat menot" muotoon "avustuskelpoiset menot" ja lisännyt (uuteen) 1 kohtaan maininnan siitä, että kaikkia avustuksensaajalle aiheutuneita menoja pidetään avustuskelpoisina (lukuun ottamatta 2 osassa lueteltuja menoja). Lisäksi annetaan johdanto-osasta otettuja esimerkkejä avustuskelpoisesta toiminnasta. Neljännen osan 2 kohtaan sisältyy edelleen ehdotuksen "avustukseen oikeuttamattomat menot", mutta eri järjestyksessä. "Henkilökohtaiset kustannukset tai henkilökohtainen käyttö" on korvattu ilmauksella "henkilökohtaiset kustannukset". Muita muutoksia ei ole tehty. 4. PÄÄTELMÄ Neuvoston tekemät muutokset selventävät ehdotusta ja lisäävät avoimuutta ja tilintekovelvollisuutta. Sen vuoksi komissio tukee neuvoston 6. joulukuuta annettua yhteistä kantaa.